ຕອນບ່າຍວັນທີ 3 ທັນວາ, ຢູ່ສຳນັກງານຄະນະກຳມະການເສດຖະກິດ - ສັງຄົມ ອາຊີ - ປາຊີຟິກ ຂອງ ສປຊ, ທ່ານ ຟານຈີ໊ແທັງ ເອກອັກຄະລັດຖະທູດ ຫວຽດນາມປະຈຳໄທ, ທັງເປັນເອກອັກຄະລັດຖະທູດ ຫວຽດນາມ ປະຈຳ UNESCAP, ທ່ານນາງ Armida Salsiah Alisjahbana ຮອງເລຂາທິການ ສປຊ, ເລຂາຝ່າຍບໍລິຫານ ESCAP.
ທີ່ການພົບປະ, ທ່ານນາງ Armida Salsiah Alisjahbana ຮອງເລຂາທິການໃຫຍ່ ສປຊ, ເຂລາຝ່າຍບໍລິຫານຄະນະກຳມະການເສດຖະກິດ - ສັງຄົມ ອາຊີ - ປາຊີຟິກ ຂອງ ສປຊ (ESCAP) ໄດ້ຍ້ອງຍໍຕໍ່ຄວາມຕັດສິນໃຈ, ຄວາມມານະພະຍາມ ກໍ່ຄື ຜົນງານຂອງ ຫວຽດນາມ ໃນການປະຕິບັດໂຄງການດຳເນີນງານປີ 2030 ເພື່ອການພັດທະນາແບບຍືນຍົງ ແລະ ບັນດາເປົ້າໝາຍພັດທະນາແບບຍືນຍົງ, ພ້ອມທັງ ສະແດງໃຫ້ເຫັນຄວາມປາດຖະໜາຢາກສືບຕໍ່ເພີ່ມທະວີການຮ່ວມມືລະຫວ່າງ ຫວຽດນາມ ກັບ ESCAP ເວົ້າສະເພາະ ແລະ ລະຫວ່າງ ສປຊ - ອາຊຽນ ເວົ້າລວມ.
ໃນການແລກປ່ຽນພາຍຫຼັງພິທີມອບສານຕາຕັ້ງ, ທ່ານນາງ Alisjahbana ໄດ້ຕີລາຄາສູງຕໍ່ບັນດາຜົນງານໃນການພັດທະນາເສດຖະກິດ - ສັງຄົມຂອງ ຫວຽດນາມໃນ 10 ປີທີ່ຜ່ານມາ, ທ່ານນາງກໍ່ຮັບຮູ້ເລື່ອງ ຫວຽດນາມ ແມ່ນປະເທດໂດດເດັ່ນກ່ຽວກັບການຄວບຄຸມໂລກລະບາດໂຄວິດ - 19 ແລະ ສືບຕໍ່ຮັກສາໄດ້ທ່າເຕີບໂຕເສດຖະກິດໃນໄລຍະເກີດໂລກລະບາດ.
ສ່ວນທ່ານ ຟານຈີ໊ແທັງ ເອກອັກຄະລັດຖະທູດ ຫວຽດນາມປະຈຳ UNESCAP ໄດ້ສະແດງຄວາມປິຕິຊົມຊື່ນ ແລະ ຮູ້ສຶກເປັນກຽດເມື່ອແມ່ນເອກອັກຄະລັດຖະທູດ ຫວຽດນາມ ຜູ້ທຳອິດປະຈຳ UNESCAP, ທ່ານກໍ່ຢັ້ງຢືນ ວ່າ ຫວຽດນາມໃຫ້ຄຳໝັ້ນສັນຍາ ແລະ ມານະພະຍາຍາມປະຕິບັດໂຄງການດຳເນີນງານ 2030 ເພື່ອເປົ້າໝາຍພັດທະນາແບບຍືນຍົງ, ຕີລາຄາສູງຕໍ່ການພົວພັນຮ່ວມມືອັນດີງາມ ແລະ ມີປະສິດທິຜົນລະຫວ່າງ ຫວຽດນາມ ແລະ ESCAP.
ບຸນຄົງ